open-index/open-wikipedia-markdown huggingface dataset:
Batâle dé Flieurs

La **Batâle dé Flieurs** (; en Angliais: *Battle of Flowers*)  est eune fête en Jèrri et en Dgèrnésy.

## La Batâle dé Flieurs en Jèrri

La preunmié Batâle dé Flieurs eut lieu en mil neu chents deux pour célébrer la coronâtion du rouai Douard Sept et d'la reine Alexandra et oulle a continnué avaû l's années à l'exception du temps des deux dgèrres mondiales. 

La preunmiéthe occâsion fut un té grand succès à cause du grand nombre dé participants auve lus cârrosses décorées qué chutte fête dévînt eune fête annuelle, et ch'tait seulement duthant l'êté dé mil neu chents quatorze quand les gens lus prépathaient pour eune autre batâle qué la fête arrêtit.

La Batâle dé Flieurs èrquémenchit en mil neu chents vîngt-deux comme partie d'la fête du Village d'La Preunmié Tou à St. Hélyi et continnuit jusqu'en mil neu chents vîngt-sept et avait lieu dans l'par d'à côté.

En mil neu chents vîngt-huit ch'tait la Chambre d'Conmèrce tch'en prînt chèrge, et ch'tait lé c'menchement d'la Batâle à Springfield à St. Hélyi, et oulle y continnuit jusqu'au c'menchement d'la S'gonde Dgèrre Mondiale.

Auprès l'Otchupâtion, pour cêlébrer la fête d'la Grande Brétangne en mil neu chents chînquante-tch'ieune, la Batâle èrquémenchit, mais chutte fais sus l'Av'nue Victoria, dé West Park jusqu'à La Preunmié Tour et y continnue jusqu'au jour d'aniet.

D'abord, les exhibits 'taient flieuthies auve des palmes, mais nou-s'a tchilyi des pliantes sauvages et tchultivé des cliôsée d'flieurs bein spécialement pouor la fête.

Jusqu'ès années 1960 y'avait eune vraie batâle à la fîn d'la pathade quand the gens tch'avaient bâti les fliottes soulaient êraichi les flieurs pouor les pitchi dans l'audienche, et l'monde à dgetter à haler des flieurs desbords d's exhibits pouor les èrpitchi ieux étout. Mais nou criyait qu'i' y'avait trop d'dangi dans eune bastaude d'ité auve lé grand nombre dé gens, et ch'tait pitchi qu'les fliottes fûssent dêtruits si vite, et la "batâle" fut arrêtée.

Pus tard, eune deuxième pathade du sé fut întroduite quand les fliottes sont êcliaithies.

Aniet la construction et l'flieuthissage des exhibits sont dév'nus hardi complyitchis et couôtageurs et nou-s'a alloué l'întroduction dé flieurs en papi.

## Lian hors
*Jersey Battle Of Flowers
Montangnes Rotcheuses

Les **Montangnes Rotcheuses** () sont eune chaîne dé montangnes en Améthique du Nord. I' lus êtrueûlent du Cannada l'travèrs d's Êtats Unnis d'Améthique.

Lé mont Elbèrt en Colorado est la pus haute des montangnes (4,401m).

Nou fait du ski par des bords - la pliaiche la mus connue pouor lé ski est la ville d'Aspen en Colorado.
Côtentin

Lé **Cotentîn** () est un pays en Nouormandie.

Duthant l'règne dé l'Empéreu Romain Constantius Chlorus la ville dé Couotaunches èrchut l'nom *Constantia* en 298. Tout l'vaîthinné r'chut l'nom *pagus Constantinus* (lé pays à Constantius) et v'là tchi donnit avaû l's années l'nom *Cotentîn*.

Y'a des mathais tchi copaient l'Nord du pays en Hivé et né v'là pouortchi qu'nou dit qu'lé Cotentîn est quâsiment eune île. Mais au jour d'aniet, y'a des c'mîns pouor lier les villes et les villages.

La pus grande ville est Chèrbourg.

Eul **Cotentîn** () est eun pais ein Nouormaundie.

Promais que eul règuime eud Keycheur Romain Constantius Chlorus a Ceutie eud Couotaunches archeveut eul noum *Constantia* on 298. Touot l'vaîthinné r'archeveut eul noum *pagus Constantinus* (l's pais a Constantius) y v'là tchi baillit avaû l's eunnées eul noum *Cotentîn*.

Y avos d's coulyires tchi ke trouaer l'Nord eud pais on Hivé y né v'là pouortchi qu'nou prêche qu'eul Cotentîn eyt quâsiment eune île. Ma annyi , y'a d's rade pouor amaricandaer l's ceuties y l's rHamés.

A pus counséquent ceutie eyt Chèrbourg.

## Viyiz itout
* Cotentinais
* Tchettehou
Mont Saint Miché

Lé **Mont Saint Miché** ( **Mount Saint-Michi**, en gallo ch'est *Mont Saent-Michèu*) est eune pliaiche en Nouormandie.

Y'a un fanmeux vièr monastéthe là fondé par Saint Aubèrt. S'lon la légende, l'Archange Miché appathut à Aubèrt, tch 'tait l'êvêque d'Avranches, et lî dit d'fonder un monastéthe sus un rotchi dans la baie tch'avait nom Mont Tombe.

Viyant qu'i' n'y'avait pon grand run sus l'rotchi, les bâtisseurs avaû les siècl'yes fûtent oblyigis d'bâti bein haut, auve les bâtisses les iuns sus l’s aut’s – et né v’chîn pouortchi qu’'lé Mont Saint Miché est app’lé eune *Mèrvelle Nouormande*.

Au haut dg'ieau il est entouothé dg'ieau et la mé monte bein vite (souô-disant, à l'ièrre d'un j'va au galop) et y’a des mouoilliéthes dans les sablions à l’entou même au bas dg’ieau.

Nou-s'a bâti un pont entre la tèrre et l'mont, mais achteu nou-s'a plianné d'dêmonter eune partie du pont à seule fîn d'laîssi couôrre les mathées pouor clièrgi l'hèrbe tchi s'est êtrueûlé à l'entou d'l'île.
Blianche Maîson

* **Bllaunche Maisoun**

La **Blianche Maîson** () est la maîson et l'office du Président d's Êtats Unnis. S'n adresse est *1600 Pennsylvania Avenue NW* à Washington, DC.

Ch'fut George Washington, preunmié Président, tchi chouaîsit la bouonne pliaiche pouor la maîson, auve l'architecte d'la capitale, Pièrre L'Enfant. Mais ch'fut un architecte Irlandais-Améthitchain, James Hoban, tchi pliannit l'bâtisse s'lon lé design dé Leinster House à Dublîn (tch'est achteu l'bâtisse du parlément Irlandais).

La preunmié pièrre fut pliaichie au mais d'Octobre 1792 mais l'preunmié président Améthitchain à y d'meuther 'tait John Adams. Lé bâtisse fut formellement app'lé la Blianche Maîson par l'Président Théodore Roosevelt ouaithe qué l'nom eûsse 'té fait sèrvi d'pis les preunmiéthes années du bâtisse.

La maîson fut brûlée en 1814 duthant eune dgèrre Britannique-Améthitchaine et a 'té r'bâtie et amendée bein des fais d'pis. Duthant l', deux ailes fûtent ajouôtées pouor des offices pouor les clèrcots d'l'adminnistration. Lé Président, li, travâle dans l'Office Ovale.

Dans la Blianche Maîson y'a 132 appartéments, 6 êtages, 412 portes, 147 f'nêt's, 8 montées, et 3 ascenseurs.

## Lian hors
* La Blianche Maîson - officielle
Angliais

L' **angliais** (*English*) est eune langue Gèrmannique tch'eut san c'menchement en Angliétèrre et tch'est dêv'nu eune langue întèrnâtionale dé commeunicâtion.

Ch'est ieune des langues officielles d'l'Unnion Ûropéenne.

Achetû, l’aungllêche est la laungue la pus pâlaée dauns le mounde coume laungue dé coumeunicatioun. Ch’est eune laungue germannique mais qùi feut reide merqùie par pusuurs syiclles dé douminatioun du normaund sus lyi. À la parfin de touot chenna, l’aungllêche coumprent quasi 20% dé vocabeulaire directement venun du normaund.

## Étymologie

Lé mot normaund *aungllêche* vyint du noum des Aunglles (eun des peuplles germanniques qùi, od les Saxouns, envahit l’Aunglléterre oû Ve syiclle) aveu le vuû seuffixe normaund *-êche* (*-esche* en vuû normaund, coume dauns *danesche* que nos troue dauns le Romaun de Rou de Wace, chu seuffixe correspount au seuffixe *-esque* en fraunceis et s’n origène est germannique, cha vyint du seuffixe *-isk* en vuû norreis). Ch’est maême magène qué touot le mot *aungllêche* vyine du mot norreis *anglisk* oubyin du mot en vuur aungllêche *ænglisc*.

Lé mot *aunglleis* est eune variaunte aveu le seuffixe normaund *-eis* (ch’éteit le maême en vuû normaund et i correspount oû seuffixe fraunceis *-ois* oubyin *-ais*, il vyint du seuffixe latin *-ensis*).

Nos pâle itou des *Aungllo-Saxouns* pouor pâlaer d’s Aungllêches qùiquefeis, gardaunt ainsin lé souovenin des Saxouns itou.

## Histouaithe
L'arrivée d's Anglio-Saxons en Angliétèrre apportit lus langue en Grande Brétangne. La Contchête Nouormande en 1066 apportit l'Anglio-Nouormand tch'înfluencit l'Angliais.

Par exempl'ye:

L'Angliais a emprunté hardi d'mots ès aut's langues.

Lé preunmié dictionnaithe alphabétique en Angliais fut publié en 1604, mais l'preunmié grand dictionnaithe d'l'Angliais 'tait l'chein du Docteu Samuel Johnson. L' *Oxford English Dictionary* n'est pon officiel, mais tch'a eune grande réputâtion. En Améthique, Noah Webster publyit un dictionnaithe Améthitchain en 1806 dans tchi qu'i' sîmplyifyit des mots Angliais à seule fîn d'êtablyi un nouvieau standard Améthitchain d'la manniéthe d'êcrithe.

### L'Angliais dans l's Îles
Pouor des cheins tchi pâlent l'Angliais: en Jèrri, i' sont à *angliaîchinner*, et en Dgèrnésy, i' sont à *angllectaïr*.

## [[Diton]]
* *La tèrre dé Jèrri n'comprend pon l'Angliais*

## Viyiz étout
* William Shakespeare
Saint Miché

**Saint Michi** ou **Saint Miché** est, dauns la religioun chrétienne, eun des princhipâos archaunges d’ot Saint Gabrié. 

## Noum
Sen noum li vyint d’eun épisode bibllique iyoù qu’i s’artrouove arnoumaé *« ch’ti-lo coume Duù »*, chu qui en hébreu se dit מי קא אל *(mi kha El*), chu qui a bailli le noum Mickaël que no-z-artrouove translataé dauns graunment de laungues (en normaund *Michi*, en fraunceis *Michel*, en aunglleis *Mickael*, en bouorguingnoun *Michei*, en espangnô *Miguel* etc.).

## Dauns la Biblle

Dauns le live de l'Apocalypse de la Biblle, il est décrit coume l'arcaunge qui duut les armaées du cyil.

La Saint Miché est l'29 d'Septembre:
* *diton*: "À la St. Miché les pithots, et à Noué les picots"

## Viyiz itou
* Mont-Saint-Michi
Saint Aubèrt

**Saint Aubèrt** est un saint Nouormand tchi 'tait l'êvêque d'Avranches.

S’lon la légende, eune niet l’Archange Miché appathut à Aubèrt et lî dit d’fonder en 709 un monastéthe sus un rotchi dans la baie tch’avait nom Mont Tombe. Quand i’ s’rêvîlyit, Aubèrt criyait qué ché n’tait raiqu’un rêve, et i’ n’fit rein pouor fonder l’monastéthe.

Pis, Miché lî r’appathut et lî r’quémandit d’fonder chu monastéthe sus l’rotchi. Aubèrt pensit qu’chu rotchi-là n’tait pon vraînment la bouonne pliaiche pouor la bâtithie d’un monastéthe – i’ tait bein trop p’tit et bein difficile à vîsiter. Ch’est en tchi, au haut dg’ieau l’Mont Tombe ‘tait entouothé dg’ieau et la mé monte bein vite et y’a des mouoilliéthes dans les sablions à l’entou même au bas dg’ieau. Aubèrt don n’criyait pon qué ch’fûsse pôssibl’ye qu’Saint Miché voulait qu’i’ faiche autcheune chose dé même sus l’rotchi.

Mais l’saint Archange lî r’vîsitit eune traîsième fais. I’ tapit sus la tête à Aubèrt auve iun d’ses dés et însistit qu’l’êvêque prenge compte dé la c’mande dé bâti l’monastéthe s’lon la volonté du Bouan Dgieu. Lé dé brûlant d’l’ange avait tant d’forche qu’i’ pèrchit la tête à Aubèrt et lî laîssit un creux dans sa cranne. Aubèrt fondit l'monastéthe tch'est connu achteu coumme lé Mont Saint Miché.
Pont d'Nouormandie

Lé **Pont d'Nouormandie** (**) est un pont tchi crouaîse la riviéthe Seine en Nouormandie entré Lé Hâvre et Honflieu.

L'pont ouvrit l'20 d'Janvyi 1995.
Églyise dé Saint Matchi

L’**Églyise dé Saint Matchi** est eune églyise Anglyicanne au Dou dé D’mi à St. Louothains en Jèrri tch'est mus connue par san mênom Angliais dé *Glass Church* – oulle est bein fanmeuse pouor tout l’vèrre tch’a ‘té fait sèrvi dans la dêcorâtion.

L’Églyise fut bâtie en 1840 coumme eune chapelle d’aise pouor les cheins d’la contrée à seule fîn qu’i’ n’fûssent pon oblyigis d’aller amont l’Mont Félard pouor aller ès sèrvices dans l’Églyise Pârouaîssiale.

Dans l’s années 30, Lady Trent, dêdgèrpie du preunmié Lord Trent dé Nottingham, fondateu dé *Boots l'[[Apotiqu'sie|apotitchi]]*, dêcidit d’èrdêcorer l’églyise – tchi s’trouvait pas bein liain d’sa maîson – en mémouaithe dé s’n houmme. Lady Trent ‘tait eune Jèrriaise tchi s’mathyit auve Jesse Boot (tchi d’vînt lord pus tard).

Oulle empliyit l'maît'-vèrryi Français René Lalique et l’architecte Jèrriais A.B. Grayson tch’înstâllîtent les nouvelles dêcorâtions dans l’églyise en 1934.
Île

Eune **île** est un betchet d'tèrre entouothé dg'ieau. Chenna peut êt' dans la mé, dans eune mathe ou dans eune riviéthe.

Eune *fausse île* est eune île tch'est lié à la grand'-tèrre au bas dg'ieau, par exempl'ye lé Mont Saint Miché, L'Islet, ou Lihou.

Touos l's ièrs n'vaient pon d'eune sorte sus la tchestchion si l'Australie est un continnent ou sîmpliément eune île. Si l'Australie est un continnent à la pliaiche d'eune île, lé Groenland est la pus grande île du monde - en tout cas, ch'est la pus grande île dé l'Améthique du Nord.

La Nouvelle-Dginnée est la pus grande île dé l'Âsie (deuxième du monde).

Lé Madagascar est la pus grande île Afritchaine (quatrième du monde).

La pus grande île dé l'Ûrope est la Grande Brétangne (neuvième du monde).

## Viyiz étout

* Île dé Man
* Jèrri
* Guernési
* Wique
* Îles Britanniques
Continnent

Un **continnent** () est eune grand'-tèrre, un grand tèrritouaithe géographique. Touos l's ièrs n'vaient pon d'eune sorte sus la tchestchion coumme tchi dêcrithe un continnent.

Y'en a tchi dithent qu'la Tèrre a 7 continnents: 

* Afrique
* Améthique du Nord
* Améthique du Sud
* Antarctique
* Âsie
* Australâsie
* Ûrope

Y'en a tchi prannent l'Ûrope et l'Âsie ensembl'ye en un continnent tch'a nom Ûrâsie. Et y'en a tchi craient qu'i' n'y'a qu'un continnent Améthitchain. Nou dit qu'les chîn bagues des Olŷmpiques èrprésentent les chîn continnents habités.

L'Âsie est l'continnent l'pus apeuplyi du monde.

## Géologie

Ayant r'mèrtchi d'pis la dêcouvèrte Ûropéenne du Nouvieau Monde, qu'les continnents des deux bords d'l'Atlantique fit'taient ensembl'ye, des géologistes dé d'vièrs lé c'menchement du 20e siècl'ye dêv'loppaient eune théorie qu'les continnents avaient 'té r'jouaints au temps pâssé.

S'lon la théorie des continnents fliottants, y'a des pliats tectonniques tchi fliotte sus l'asthénosphéthe (la mathe fondue tch'entouothe la Tèrre souos l'manté solide).

## Bibliographie
Ûrope

L' **Ûrope** (;  **Urope**) est un continnent. Autrément oulle est considéthée eune partie d'un continnent Ûrâsien (Ûrope et Âsie ensembl'ye).

S'lon la couôteunme, l'Ûrope s'êtrueûle jusqu'ès montangnes Ourales et ès montangnes Caucases, mais touos l's ièrs n'vaient pon d'eune sorte sus la tchestchion où'est qu'est la frontchiéthe d'l'Ûrope vèrs l'Êst.

Les jouaingnants du continnent sont par l'Sud la Turtchie (la partie en Âsie), la Méditèrrannée, par l'Vouêt l'Atlantique et par l'Nord l'ochéan Arctique.

Duthant la Fraide Dgèrre (1945-1989) lé continnent fut dîvisé politiquement entré l'Ûrope du Vouêt et l'Ûrope dé l'Êst (souos la dominnâtion d'régînmes commeunistes). D'pis la tchête d'la Muthâle d'Bèrlîn et la dêbouêqu'thie du Ridgeau d'Fé, les pays du Vouêt et d'l'Êst du continnent sont pustôt rappréchis politiquement, socialement et êconomiquement.

## Pays

* Albannie
* Allemangne
* Andorre
* Aur'gny
* Autriche
* Bêlarus
* Belgique
* Bosnie
* Bulgarie
* Croatie
* Dannemar
* Dgèrnésy
* Espangne
* Estonnie
* Fînlande
* France
* Grêce
* Hèrme
* Hongrie
* Irlande
* Islande
* Italie
* Jèrri
* Lettonnie
* Liechtenstein
* Lithuanie
* Luxembourg
* Macédouaine du Nord
* Malte
* Île dé Man
* Moldova
* Monaco
* Nièrmont
* Norouague
* Pays Bas
* Polongne
* Portûnga
* Roumanie
* Rouoyaume Unni
* Russie
* Saint Mathîn
* Sèr
* Sèrbie
* Slovaquie
* Slovénie
* Suède
* Suisse
* Tchéquie
* Turtchie
* Vatican
* Ukraîne

## Géographie

### [[Montangne]]s
* Blianc Mont
* Elbrus
* Alpes

### [[Riviéthe]]s
* Danube
* Volga
* Riviéthe Don
* Seine
* Riviéthe dé Londres

### Grandes [[mathe]]s
* Ladoga (la pus grande en Ûrope)
* Balaton
* Génève
* Onega
* Loch Ness
* Ohrid
* Garda
* Maggiore

## Viyiz étout

* Ûrope du Mitan
* Unnion Ûropéenne
Tèrre

La **Tèrre** (sŷmbole: ) est eune plianète, la traîsième du Solé dans l'système solaithe. Oulle a eune Leune.

La Tèrre touônne toutes les 23 heuthes, 56 minnutes and 4.091 s'gondes et cirtchule lé tou du Solé touos les 365.2564 jours.

La Tèrre est la seule plianète èrconnue d'aver d'la vie d'ssus. Oulle a un atmosphéthe respithabl'ye, des ochéans (et des mers) et des continnents.

L'orbite d'la Tèrre donne les saîsons, et la touônn'nie d'la Tèrre donne lé jour et la niet.

Les scienches tch'êtudient la Tèrre sont la géographie, la géologie, la scienche du temps et la hydrologie et tout chenna.
Âsie

L' **Âsie** est l'pus grand des continnents d'la Tèrre. Autrément oulle est considéthée eune partie d'un continnent Ûrâsien (Ûrope et Âsie ensembl'ye). L'Âsie est l'continnent l'pus apeuplyi du monde étout.

S'lon la couôteunme, l'Âsie s'êtrueûle dé l'Ochéan Pacifique jusqu'ès montangnes Ourales et ès montangnes Caucases, mais touos l's ièrs n'vaient pon d'eune sorte sus la tchestchion où'est qu'est la frontchiéthe d'l'Âsie vèrs l'Vouêt. Nou dit qu'la frontchiéthe entré l'Âsie et l'Afrique sé trouve au Canné d'Suez.

Les pays les pus apeuplyis en Âsie sont :

* la Chinne, 
* l'Înde, 
* l'Îndonésie, 
* lé Pakistan, 
* la Russie, 
* lé Bangladesh, 
* lé Japon. 

L'Înde, lé Pakistan, l'Bangladesh, lé Nepal et l'Bhutan forment lé souos-continnent Îndgien.

Lé Chypre est l'seul pays d'Âsie tch'est membre dé l'Unnion Ûropéenne.

## Viyiz étout
* P'tite Âsie
* Âsie du Mitan
Rouoyaume Unni

L' **Rouoyaume Unni d'la Grande Brétangne et d'l'Irlande du Nord** ( **Riyâome-Eunin**,  **Riâome-Eunin**,  **Riaume-Unni**,  **Réyaume-Euni**,  **Rouoyanme Uni**,  **Rouoyaume Unni**) est un pays en Ûrope. Ch'est eune unnion d'quat' pays:
* Angliétèrre
* Êcosse
* Galles
* Irlande du Nord

La capitale est Londres.

## Histouaithe

Quand l'Rouai Jacques VI d'Êcosse dévînt l'Rouai d'Angliétèrre en 1603, i' s'app'lit l'Rouai d'la Grande Brétangne (l'Angliétèrre avait dêjà încorpouothé les Galles dans l'rouoyaume) ouaithe qu'ses deux pays fûssent acouo gouvèrnés s'pathêment.

En 1707 les deux pays fûtent eunifiés légalement et politiquement et l' *Rouoyaume d'la Grande Brétangne* fut êtablyi. Lé Rouoyaume d'Irlande fut ajouôté en 1801 et l'pays d'vînt l' *Rouoyaume Unni d'la Grande Brétangne et d'l'Irlande*, mais la mâjorité d'la populâtion Irlandaise voulaient pus d'îndépendence et en 1922 l'Irlande fut divîsée entre l'Irlande du Nord et l'Êtat Libre d'Irlande (tchi d'vînt la Républyique d'Irlande).

## Pliaiches
* Les Fontaines dé Tunbridge
* Stonehenge
* Porchémue

## Viyiz étout
* Liste des rouais du Rouoyaume Unni
Parlément

Un **parlément** () est eune assembliée législative tchi fait des louais pouor un pays ou eune région. Dé couôteunme, lé parlément s'trouve dans la capitale du pays, mais tchiquefais l'parlément siège dans eune aut' ville (viyiz L'Cap) - ou l'parlément peut s'assemblier d'aut' bord pouor des raisons spéciales (par exempl'ye, les deux chambres du parlément Français peuvent amender la constitution en siégeant ensembl'ye à Vèrsâles.

Y'a des parléments à deux chambres, coumme les cheins du Rouoyaume Unni et d'la France, lé Congrès d's Êtats Unnis, ou l'Tynwald dé l'Île dé Man, épis y'a des parléments à eune chambre, coumme les cheins d'la Nouvelle Zélande, d'la Norouague et d'l'Israël.

Dans des fédéthâtions, les régions ont généthalement un parlément, mais y'a des parléments étout dans d's êtats unnitaithes; par exempl'ye, l'Êcosse a un parlément.

Lé Parlément Ûropéen est un parlément întèrnâtionna tchi fait des louais pouor l'Unnion Ûropéenne.

## Histouaithe
En France, un parlément 'tait eune cour dé justice tchi gângnit du pouvé sus les taxes. Lé Parlément d'Rouën en 'tait iun des pus piêssants auprès l'chein d'Paris - mais tout chenna fut rempliaichi par la Révolution Française.

## Viyiz étout
* Êtats d'Jèrri
* Knesset
* Chef-Pllaids/Chef Plyee
* Majlis
* Douma
* Althing
* Eduskunta
* Dáil Éireann
* Saiema
* Sejm
* Seimas
Cat

Un **cat** (en Latîn *Felis silvestris catus*) est un mammiféthe mangeux d'viande d'la fanmil'ye des f'lîns, tout coumme lé lion, lé tigre, et l'léopard.

Y'a des cats saûvages (*Felis silvestris silvestris* et *Felis silvestris libyca*), mais d'pis des mille ans des cats ont 'té apprivouaîsis pouor chasser les rats et les souothis.

Un cat d'âtre reste à la maîson. Un p'tit janne cat est un caton.

Les cats d'l'Île dé Man n'ont pon d'coue.

## Des cats fanmeurs

* Lé *cat au sauteux* est un dêmon înmaginnaithe

## [[Diton]]s
* *à janne souothis, vièr cat*
* *Dé niet touos les cats sont gris*
* *I' n'faut pon mett' les cats marchands d'graisse*
* *La coue du cat est bein v'nue sans haler d'ssus*
* *Quand l'cat dort, les souothis jouent*
* *Quand les cats ont prîns goût au lard, i' r'gardent tréjous su l'râclyi*
* *Un bouan cat vit d'sa chasse*
* *I' r'sembl'ye au cat Mînséthe tchi n'èrsembl'ye à pèrsonne.*
* *Tréjous en hèrtchîn coumme lé cat et l'tchian*
* *Les pots dêcouvèrts font les cats lârrons*
* *Y'a pus d'eune manniéthe à tuer un cat*
* *Châtchun a sa valeu, et l'cat a la sienne*
* *Un cat à veille fil'ye est un cat alouothinné*
* *Un cat a sept vies*
J'va

Un **j'va** ( **quevâ** ; en Latîn: *Equus caballus*) est un mammiféthe à chabots, mangeux d'pliantes, tch'a 'té apprivouaîsi par les gens d'pis des mille ans.

Dans des pays, y'a des j'vaux sauvages, mais l'pus souvent lé j'va est eune bête dé travas ou un mouoyen dé transport pouor les gens. Temps pâssé, les j'vaux 'taient faits sèrvi dans la dgèrre pouor la caval'lie, mais achteu, dé même qué sus les c'mîns il' ont 'té rempliaichis par des machinnes.

-----

Y'a des difféthentes manniéthes dé j'va:

*  j'va d'course (pur-sang),  ch'fa d'cours
* pônîn
* j'va d'limon
* j'va d'selle
*  j'va d'trait / j'va d'hèrnais,  ch'fa dé trait / ch'fa d'bras
* j'va d'tchéthue / j'va d'liée

Les zèbres et l's ânes né sont pon des j'vaux mais i' sont d'la même fanmil'ye.

Un *j'va copé* (ou *j'va châtré*,  *ch'fa copaï*) est un mâle tch'a 'té châtré, un êtalon tchi n'a pon 'té copé est un *j'val entchi* ( *ch'fa entchaer*).

La feunmelle est eune *jeunment* ( *jument*).

## [[Diton]]s
* i' n'est pon temps d'arrêter lé j'va quand l'hèrnais est vèrsé
* si l'Rouai n'avait pon d'bieaux j'vaux tch'est qu'en éthait?
* là où'est qu'un j'va s'couoche il y reste tréjous du pé
* i' n'faut pon aller pus vite qué ses j'vaux
* manque d'un cliou lé j'va pèrdit san fé
* j'va dounné, nou n'lî r'garde pon la dent 
* il est trop tard dé freunmer l'êtabl'ye quand lé j'va est hors
* i' n'faut qu'deux ans pouor un j'va, mais i' faut vîngt ans pouor faithe un houmme
* frinc coumme eun j'va qui r'cule
Solé

Lé **solé** (sŷmbole: ; ) est l'êtaile tch'êcliaithe lé jour d'la Tèrre. Ch'est eune êtaile tch'est l'moueu du système solaithe dans tchi qu'i' sont les pliannètes, la Tèrre est ses vaîsîns.

À san tout seu, l'solé pèse 99.8% d'l'amas du système solaithe, mais ch'est eune balle dé plasma tchi fait d'la fusion nucléaithe dans san tchoeu dé tchi l'ênèrgie caûffe tout à l'entou, et ainchîn la Tèrre.

Sans l'solé, i' n'y'étha d'aut' dé vie sus la Tèrre – les pliantes font du photosŷnthèse atout la leunmiéthe à seule fîn d'craître.

Les gens font sèrvi la lueu du solé achteu pouor faithe d'l'ênèrgie solaithe.

## Histouaithe et crianches

Nou soulait craithe qu'la Tèrre 'tait au mitan d'l'Unnivèrs et qu'lé solé s'lévait et s'couochait châque jour. Pouor les cheins tchi criyaient qu'la Tèrre 'tait en forme dé balle, lé solé éthaient touônné à l'entou. Mais d's anciennes civilisâtions, ieux, 'taient d'avis qu'lé solé 'tait au mitan. En Ûrope, la scienche dêv'loppait s'lon l's avis d'Nic'lesse Copèrnique

Nou soulait êt' êpeûthé par l's êclyipses du solé – quand l'solé est bliotchi entchiéthement ou en partie par la Leune tchi pâsse entre la Tèrre et l'solé. 

Les gens préhistoriques lus întèrêssaient dans l'solé car ch'tait împortant pouor les saîsons. Bein des pouquelayes, coumme La Hougue Bie et Stonehenge, fûtent bâties à seule fîn d'caltchuler l's êtchinnoxes et les solstices.

## Ditons
* Faut faithe lé fain tandi qué l'solé lit
* Y'a des grîns au solé; j'avons changement d'temps
* Quand l'solé pâsse dans l'ieau, ch'est sîngne dé plyie
* Y'a d's appias au solé; ch'est sîngne dé plyie
* D'la plyie à solé l'vant, i' r'f'tha bé d'vant longtemps

## Autrément
Un **solé** est un paîsson (Mola mola) tchi d'meuthe dans l's ochéans.
Norouague

Nourvei

La **Norouague** est un pays en Ûrope.

## Histouaithe

Dé 1814 jusqu'en 1905, l'Rouai d'Suède 'tait en même temps l'Rouai d'Norouague, mais la Norouague avait san parlément, ses louais et s'n êcononmie et l'gouvèrnément Suédouais n'avait rein à faithe auve les Norvégiens. Mais la Norouague n'avait pon l'drouait s'lon la constitution d'aver d's ambassades s'pathées d'la Suède.

En mil neu chents chînq, lé Storting, lé parlément Norvégien, pâssit eune louai pouor êtablyi un sèrvice diplionmatique, v'là tchi fut bliotchi par l'Rouai Oscar. Lé sept dé Juîn, les Norvégiens dêcliathîtent qué l'Rouai Suédouais n'tait pus l'Rouai d'Norouague viyant qu'i' n'pouvait pus asseûther l'gouvèrnément du pays. Chutte décision fut confirmée par un référendum. Lé souôtchein pouor l'unnion avaient tchée d'pis qu'lé gouvèrnément Suédouais avaient întroduit des restrictions sus l'conmèrce entre les deux pays à seule fîn d'protégi l'èrvénu en Suède – auprès tchi y'avait mains d'avantage finnancyi pouor les Norvégiens dans l'unnion.

Les Norvégiens r'votîtent au mais d'Novembre pouor settler la tchestchion s'i' voulaient un nouvieau rouai ou eune républyique. Quâsiment huiptante pouor chent chouaîsîtent la monarchie – et même des républyitchains avaient voté pouor, car nou-s'espéthait êt' aîdgi par lé Rouoyaume Unni viyant qu'lé candidat au trône 'tait l'Prînce Carl dé Dannemar dé tchi la bouonnefemme 'tait la Prîncêsse Maud, fil'ye du Rouai Douard VII du Rouoyaume Unni.

La nouvelle fanmil'ye rouoyale arrivit en Norouague lé vîngt-chîn d'Novembre 1905 et deux jours pus tard l'Prînce Carl dévînt l'Rouai Haakon VII.

L's êlecteurs votîtent contre l'Unnion Ûropéenne en 1972 et 1994.


Bryggen (6-2007).jpg|Bergen
Geiranger2.JPG|Geiranger
Sognefjord, Norway.jpg|Sognefjord
Vippetangen2.jpg|Oslo
Vegaoyan.jpg|West Norway coast
Mixed_Picea_(Spruce)_forest_from_Vestfold_county_in_Norway.jpg|Forest
Norway National House.JPG|Norway Tradional House
Troll_A_Platform.jpg|Oil platform


## Viyiz étout
Unnion Ûropéenne

L' **Unnion Ûropéenne** (UÛ; **) est eune parchonn'nie d'28 pays en Ûrope. Ch'est eune unnion politique et êcononmique.

## Histouaithe

En 1952 la *C'meunauté Ûropéenne du Tchèrbon et d'l'Acyi* fut êtablyie par l'Allemangne, la France, l'Italie, la Belgique, les Pays Bas et Luxembourg. En 1957 la Traité d'Rome griyit la *C'meunauté Êconomique Ûropéenne* tchi fut connue étout coumme lé *Marchi C'mun*. Lé nom d'la parchonn'nie fut raccourchi en *C'meunauté Ûropéenne*, épis en 1992 la Traité d'Maastricht l'èrbâptîsit l' *Unnion Ûropéenne*.

D'pis 2002 l'Unnion fait sèrvi dans ses comptes et tchiques pays font sèrvi les mêmes sou - l'ûro.

## Membres

* Allémangne
* Autriche
* Belgique
* Bulgarie (d'pis l'1é d'Janvyi 2007)
* Chypre
* Croatie (d'pis 2013)
* Dannemar
* Espangne
* Estonnie
* Fînlande
* France
* Grêce
* Hongrie
* Irlande
* Italie
* Lettonnie
* Lithuanie
* Luxembourg 
* Malte
* Pays Bas
* Polongne
* Portûnga
* Roumanie (d'pis l'1é d'Janvyi 2007)
* Slovaquie
* Slovénie
* Suède 
* Tchéquie

* Rouoyaume Unni (1973-2020)

## Langues

L'UÛ a vîngt-trais langues officielles:

* Allemand  
* Angliais
* Bulgare
* Croate
* Dannouais
* Espangno
* Estonnien
* Fînlandais
* Français
* Grèc
* Hollandais 
* Hongrien
* Irlandais 
* Italien
* Letton
* Lithuannien
* Maltais
* Polonnais
* Portûndgais
* Roumain
* Slovaque
* Slovénien
* Suédouais
* Tchèque
Edmund Blampied

**Edmond Bliampid** (Edmund Blampied) fut né lé 30 dé Mar 1886 en Jèrri. En 1903 i' s'en fut à Londres pouor êtudier à la Lambeth Art School. Sa preunmié exhibition fut à Londres en 1913.

I' fit un tas d'illustrâtions pouor des livres, et il est bein connu pouor ses portraits d'la vie d'campangne en Jèrri auve lus caractéthes typiquement Jèrriais.

Duthant l'Otchupâtion d'Jèrri i' fit des designs pouor des billes, viyant qu'nou mantchait d'sou. Les billes fûtent înmprînmées à Paris en 1942. Chein qu'les Allémands n'avaient pon r'mèrtchi 'tait qu'Edmond Bliampid avait muchi les lettres "GR" - ch'est à dithe lé sŷmbole du Rouai George - dans les dêcorâtions sus les billes. I' fit des tîmbres étout.

I' pâlaient et appréciait l'Jèrriais et êcrivait des poésies et arrînmées en Jèrriais souos l'nom-d'plieunme "Un Tout-à-travèrs".

I' mouothit l'26 d'Août 1966.
Robert Pipon Marett

Messire **Robèrt Pipon Mathet** (Robert Pipon Marett, 20 d'Novembre 1820 –  11 d'Novembre 1884) 'tait un auteu Jèrriais et Bailli d'Jèrri.

I' fut né à St. Pièrre, êdutchi à St. Hélyi, à l’Unnivèrsité d’Caën et à la Sorbonne. 

Auprès un séjour à Blois, i' dirigit la gâzette *La Patrie* et publiyit ses poésies comme “Laelius”. 

I' d'vînt avocat d’la Cour Rouoyale et étout, Connêtabl'ye d’St. Hélyi (1856), pis Avocat Général (1858), Protchuleux (1866) et Bailli (1880). 

I' fut iun des fondateurs dé la Sociêté Jèrriaise et pus tard san Président; véthe un savant et un homme illustre. I' 'tait natif dé La Mouaie et san Jèrriais est du bouôn mouaîtîn dé y'a eune chentaine d'années, et ses poésies, ieune des pus fanmeuses dé tchi *La Fille Malade* était r'produite par François-Victor Hugo, sont du pus bieau style et du miyeu goût, surpâssant p’t-être tout ch’tch’a ‘té êcrit en Jèrriais.

## Audgo

* - eune poésie d'Laelius
Vièr Châté

Lé **Vièr Châté** (; en Français: *le château Mont Orgueil*) est un châté à Saint Martîn en Jèrri.

L'châté fut bâti au c'menchment du treizième siècl'ye pouor protégi Jèrri d'attaques dé la côte Nouormande du Cotentîn.

Lé nom Français dé *Mont Orgueil* lî fut donné au , viyant qu'i' 'tait si ordgilleux sus san mont - ou qu'i 'tait l'ordgi dé Jèrri.

Ouaithe qué l'Châté fûsse èrbâti, amendé et renforchi duthant l's années, i'n'tait pon pôssibl'ye dé défendre lé Châté contre les canons. La nouvelle technologie du seizième siècl'ye l'avait rendu innutile.

La décision fut prînse dé bâti un nouvieau châté dans la Baie d'la Ville sus l'Islet, où'est qu'la vielle Abbaye dé Saint Hélyi s'trouvait. Nou vait l'Châté Lîzabé là achteu.

Nou-s'avait l'plian dé dêtruithe lé Vièr Châté pouor faithe sèrvi les pièrres dans la bâtithie du nouvieau châté, mais l'Gouvèrneux, Walter Ralegh, dît qu'i' s'sait un pitchi d'lé pitchi bas, viyant qué ch'tait eune mangnifique vielle fortérêsse. Ch'est lî don tchi saûvit lé vièr bâtisse qué j'viyons à Gouôrray achteu.

Ch'tait eune vielle tradition pouor les gens d'aller au Châté à la Saint George (lé 23 d'Avri) pouor vîsiter la chapelle dé St. George tch'est dans l'Châté. Ch'tait lé seul jour quand tchi qu'les gens pouvaient vîsiter l'Châté - et ch'tait eune fête hardi populaithe. Des mâsses dé gens v'naient dé toutes les carres pouor célébrer la journée. Pus tard la fête fut transféthée au Lundi d'Pâques - mais chutte couôteunme mouothit au mitan du .

Duthant les Dgèrres Révolutionnaithes Françaises, l'Amitha Ph'lippe d'Auvèrgne faîsait sèrvi l'Châté coumme centre pouor ses activités d'sèrvice ségrét.

En 1846, la Reine Victoria et l'Prînce Albert vîsitîtent lé Châté.

En 1907, lé gouvernément Britannique donnit lé Châté ès Êtats d'Jèrri coumme monûment historique. Après sept chents ans, il avait pèrdu toute sa sîngnificâtion militaithe - ou ch'est qu'les gens criyaient, mais l's Allémands n'taient pon du même avis. Duthant l'Otchupâtion, i' contruîsîtent des bunkers dans l'Châté qu'nou peut acouo vaie aniet.

Quand l'Rouai George V vîsitit l'Châté en 1921, i' fut salué en Jèrriais, et i' y'avait étout eune banniéthe tchi liesait: *Dex Ayde a nostre Roy*.

Achteu l'înmage du Vièr Châté appathaît dans d's annonces pouor les vacanches en Jèrri, sus des cartes postales, des dotchuments, la publyicité... S'lon bein des gens, ch'est l'symbole dé l'Île.
Républyique

Eune **républyique** () est un êtat tch'est, en prîncipe, démocratique et gouvèrné par l'publyi. L'mot veint du Latîn *res publica*: chose publyique. En pratique, ch'est un êtat, démocratique ou nânnîn, tchi n'est pon eune monarchie.

Dans eune fédéthâtion, eune républyique peut êt' un sujet fédétha - par exempl'ye, les républyiques d'la Russie et d'l'ex-Yougoslavie.

Eune républyique peut êt' eune régînme constitutionnelle républyitchaine. La France est gouvèrnée s'lon la Chîntchième Républyique dépis 1958.

## Viyiz étout
* Rouoyaume
* Politique
Ma Normandie

**Ma Normandie** est eune antienne Nouormande, êcrite en Français par Frédéric Bérat en 1835.

Le groupe Magène propose eune versioun intimiste de cette caunchoun dauns son CD "Veillie Normaunde".

## Patholes
Vèrsion chantée par Daniel Bourdelès (Magène) - 2006.

1.
:Quand tout renaît à l'espérance,
:Et que l'hiver fuit loin de nous,
:Sous le beau ciel de notre France
:Quand le soleil revient plus doux,
:Quand la nature est reverdie,
:Quand l'hirondelle est de retour,
:J'aime à revoir ma Normandie,
:C'est le pays qui m'a donné le jour.
2.
:J'ai vu les lacs de l'Helvétie
:Et ses chalets et ses glaciers ;
:J'ai vu le ciel de l'Italie,
:Et Venise et ses gondoliers ;
:En saluant chaque patrie,
:Je me disais : "Aucun séjour
:N'est plus beau que ma Normandie,
:C'est le pays qui m'a donné le jour."
3.
:Il est un âge dans la vie
:Où chaque rêve doit finir,
:Un âge où l'âme recueillie
:A besoin de se souvenir :
:Lorsque ma muse refroidie
:Aura fini ses chants d'amour,
:J'irai revoir ma Normandie,
:C'est le pays qui m'a donné le jour.
Sannouiche

Eune **sannouiche**, ou eune **beurrée** (;  **doraïe**), est eune bouochie faite auve deux tranches dé pain et d'tchi d'dans.

Y'en a tchi dithent qu'eune sannouiche est pustôt freunmée, faite auve deux tranches dé pain, et qu'eune beurrée est un but d'pain douothé d'beurre ou d'nièr beurre ou dé gelée, étc. Mais la mâjorité d'gens n'éthaient pon distîndgi d'même.

Lé mot *sannouiche* veint du nom du Comte dé Sandwich, un lord Angliais tchi soulait aimer tant jouer ès cartes qu’i’ n’voulait pon tchitter la gamme et c’mandait d’la viande entre deux tranches d’pain rôti – eune bouochie qu’i’ pouvait mangi sans graîssi sa pouongnie d’cartes.

Achteu y'a des sannouich'chies, des boutiques tchi vendent des sannouiches conv'nabl'yes pouor les dînnièrs ès clèrcots à mêjeu.

S'lon la couôteunme, en Jèrri nou n'soulait pon mett' deux graisses sus l'pain: beurre ou fronmage, mais pas les deux d'un temps.

Nou peut rôti les sannouiches et les mangi cauds. Nou peut coper des buts d'un long pain ou bein remplyi eune ban'se. Eune bourgaille est eune manniéthe dé sannouiche étout.
Île dé Man

L**'Île dé Man** est eune île dans la Mé Irlandaise entré l'Angliétèrre et l'Irlande.

L'île est chînquante-deux kilomètres (trente-trais milles) d'londgeu et vîngt-deux kilomètres (treize milles) dé laîze.

L'île entchiéthe est chîn chents septante-deux kilomètres cârrés (deux chents vîngt-sept milles cârrés).

Y'a des montangnes - la pus haute a nom Snaefell.

La capitale est la ville dé Douglas (en Manx: *Doolish*), et y'a d'aut's villes: Ramsey (*Rhumsaa*), Peel (*Purt ny h'Inshey*), Castletown (*Balley Cashtal*) et Port Erin (*Purt Çhiarn*). Mais la maintchi d'la populâtion d'meuthe à Douglas et dans l'vaîsinné.

Y'a dans les septante mille pèrsonnes tchi d'meuthent en l'Île dé Man.

## Êconomie
L's îndustries d'l'île sont:
* l'tourisme - un tas d'touristes aiment bein v'nîn vaie les grèves et la natuthe - et châque année un tas d'gens veinnent èrgarder les grandes courses à motorbike tchi sont bein fanmeuses; 
* les finnances sont hardi înmportantes pouor l'êconomie d'l'Île dé Man étout; 
* l'agritchultuthe. 

## Politique

Lé Tynwald est l'parlément d'l'île tch'est l'pus vièr des parléments dans l'Commonwealth - il est dîvisé en deux chambres: lé Conseil Législatif et la Maîson des Cliés.

Lé Lord dé Man est la Reine Lîzabé II du Rouoyaume Unni. Lé chef du gouvèrnément est l'Chef Minnistre.

## Tchultuthe

Les Manx pâlent l'Angliais, mais y'a tchiques gens tchi pâlent lé Manx étout et y'a des clâsses dé Manx dans l's êcoles et eune êcole dans tchi qu'l'ensîngnage est en Manx. Lé Manx est eune langue Celtique – ch'est d'la même fanmil'ye dé langues qu'l'Irlandais et l'Êcossais, et il est coumme lé Bréton, lé Gallouais et l'Cornouaillais étout.

Les cats dé l'Île dé Man sont fanmeurs - i' n'ont pon d'coue.
Êtats Unnis d'Améthique

L's **Êtats Unnis d'Améthique** () est un pays en Améthique du Nord. Ch'est eune fédéthâtion d'chînquante êtats. La capitale est Washington, DC.

D'pis la tchête d'l'Unnion Soviétique, ch'est l'seul supèrpiêssant du monde. Ch'est iun des membres pèrmanents du Conmité d'Seûth'té des Nâtions Unnies. Ch'est la pus grande êcononmie du monde.

## Histouaithe
Lé 4 dé Juilet 1776, 13 colonnies Britanniques en Améthique du Nord dêcliathîtent lus îndépendence du Rouoyaume Unni.

Y'eut eune dgèrre civile 1861-1865 entré l's êtats du Nord et l's êtats du Sud sus la tchestchion d'l'escliavage.

## Liste des êtats

* Alabama
* Alaska
* Arizona
* Arkansas
* Califournie
* Carolinne du Nord
* Carolinne du Sud
* Colorado
* Connecticut
* Dakota du Nord
* Dakota du Sud
* Délaware
* Floride
* Georgie
* Hawaii
* Idaho
* Illinnouais
* Îndianne
* Iowa
* Kansas
* Kentucky
* Louisianne
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* Nouvieau Hampshire
* Nouvieau Jèrri
* Nouvieau York
* Nouvieau Mexique
* Ohio
* Oklahoma
* Orégon
* Pennsylvannie
* Île dé Rhode
* Tennessee
* Texas
* Utah
* Vèrmont
* Virginnie
* Virginnie du Vouêt
* Washington
* Wisconsîn
* Wyoming

## Tchultuthe
L'Angliais est la langue la pus faite sèrvi, et est officielle dans 29 êtats, mais la fédéthâtion n'a pon d'langue officielle. Tout coumme, l'înfluence et l'pouvé êcononmique du pays a renforchi l'ûsage d'la langue Angliaîche dans l'monde - sustout par mouoyen des films dé Hollywood et la mûsique populaithe.  Lé Français (en Louisianne), la langue Hawaiienne (en Hawaii), et l'Espangno (en Nouvieau Mexique) sont officielles dans d's êtats, étout.

Y'a acouo des langues locales des Améthitchains Natifs (qu'nou soulait app'ler les *Rouoges Pieaux*), et des langues des înmigrés. Lé Français 'tait fort au temps pâssé en Louisianne et l'créole est acouo pâlé. L'Espangno est pâlé par un tas d'gens, sustout dans l's êtats au pourportant d'la Mexique et par l'grand nombre d'înmigrés des pays d'l'Améthique Latinne.

## Viyiz étout

* Blianche Maîson
* Montangnes Rotcheuses
Jacques Chirac

**Jacques Chirac** (29 d'Novembre 1932, Paris, France - 26 d'Septembre 2019) est un politicien Français. Il a 'té Président d'la Républyique Française d'pis l'17 d'Mai 1995 jûqu'oû 16 dé mouai 2007. I' 'tait Preunmié Minnistre dé 1974 à 1976 pouor lé président Valéry Giscard d'Estaing et d'1986 à 1988 pouor Françoués Mitterraund. Il est achteu membre à vie du Counsêle counstitutiounel.

I s'mathyit auve Bèrnadette Chodron de Courcel lé 16 dé Mar 1956. Lé coupl'ye a ieu deux fil'yes, Laurence (née en 1958) et Claude (née en 1962).

Auprès san mathiage, Jacques Chirac s'en fut faithe san sèrvice militaithe et fut posté en Algérie où'est qu'i' sèrvait duthant la Dgèrre d'Algérie.

En 1967 i' fut nommé Assistant Minnistre d'l'Empliai dans l'gouvèrnément d'Jores Poumpidou, épis il otchupit tchiques postes dans les gouvèrnément tchi siévîtent. En 1974, i' d'vînt Minnistre d'l'Întérieur, mais auprès l'êlection présidentielle tchi siévit la mort du Président Pompidou, i' fut nommé Preunmié Minnistre par l'nouvieau Président Valéry Giscard d'Estaing. I' résîngnit en 1976, formit un nouvieau parti Gaulliste, lé *Rassemblement pour la République* et fut êlu maire d'Paris en 1977, un poste qu'i' gardait jusqu'à s'n êlection coumme Président.

I' s'mînt sus les rangs pouor Président en 1981 mais pèrdit en traîsième pliaiche. I' fondit ses *câtchieaux politiques* à Paris en y pratitchant sa politique dé drouaite, et quand ès êlections parlémentaithes dé 1986 san parti prînt la mâjorité, i' fut appouainté Preunmié Minnistre par l'Président Françouais Mitterrand, un Socialiste.

Ès êlections Présidentielles dé 1988, i' fut battu par Mitterrand, mais gângnit l'êlection d'1995.

En 1997 l'Président Chirac lanchit d's êlections parlémentaithes mais les rêsultats l'forchîtent d'accepter un Preunmié Minnistre dé gauche.

I' gângnit l'êlection Présidentielle en 2002.
Léninne

**Léninne** (**Lénine**) 'tait l'mênom ou nom-d'dgèrre dé **Vladimir Ilitch Oul'yanov** (Владимир Ильич Ульянов, 1870 - 1924), un révolutionnaithe et l'chef d'la Révolution Russe au mais d'Novembre 1917.

I' fut né à Simbirsk (au jour d'aniet r'bâptîsi *Oul'yanovsk*) en Russie lé 22 d'Avri 1870. En 1887 san fréthe fut exétchuté pouor aver complioté contré l'Tsar Alexandre III, et Vladimir fut fliantchi hors d'l'Unnivèrsité pouor ses activités politiques.

En 1891 i' s'qualifyit coumme êcrivain, mais s'lanchit dans un mêtchi d'révolutionnaithe. I' fut blioutchi pouor un an en 1895 épis renv'yé en Sibéthie. I' s'mathyit en 1898 mais li et sa bouonnefemme Nadejda Krupskaya n'eûtent pon d'êfants. I' prînt l'mênom *Léninne* tchi veurt dithe *d'la riviéthe Léna*.

En 1900 i' c'menchit à viagi en faîthant d'la propagande commeuniste et publiant eune gâzette *Iskra* (êtînchelle). Quand l'parti Social-Démocratique s'dêmathyit en 1903, i' d'vînt la tête d'la mâjorité (les Bolchéviques) – la minnorité 'tait les Menchéviques.

Ayant pâssé l's années d'la Preunmié Dgèrre Mondiale hors Russie, il èrvînt à Saint Pétersbourg lé 3 d'Avri 1917 auprès la tchête du Tsar duthant la Révolution du mais d'Mar 1917. S'n arrivée en Russie par train fut aîdgi par l's Allemands tch'espéthaient la r'traite des troupes Russes.

Il êtibotchit un co d'êtat au mais d'Juilet tch'eut êché, Léninne eut à êcapper en Fînlande. Il èrvînt au mais d'Octobre et chutte fais-là, les Bolchéviques lanchîtent un co d'êtat tch'èrmuit lé gouvèrnément pouor achteu. Lé 8 d'Novembre Léninne fut nommé président du Conmité des Commissaithes du Peupl'ye et împôsit eune politique commeuniste sus l'pays.

La Dgèrre Civile Russe (1918-1921) quémenchit. Lé 20 d'Août 1918, la dêmouaîselle Fanny Kaplan tithit trais boulets dans Léninne – i' n's'èrdgéthit d'aut' tout à fait d'la tith'thie.

Au mais d'Mai 1922 il eut un co d'sang tchi l'laîssit estropié. Auprès un deuxième co d'sang au mais d'Dézembre i' r'nonchit san travas, mais la siette d'un traîsième co l'mînt sus l'cârré. I' mouothit l' 21 d'Janvyi 1924.

En sa mémouaithe, la ville dé Saint Pétersbourg fut r'bâptîsie *Lénîngrad* et un tas d'pliaiches èrchûtent san nom et des statues d'Léninne fûtent êrigies par touos les bords dans l'Unnion Soviétique, et pus tard dans les pays commeunistes.

Nou décidit d'prêsèrver l'corps à Lénnine, et un maûsolée fut bâti dans la Rouoge Pièche à Moscou par les muthâle du Krémlîn où'est qu'sa monmie est acouo exhibée, ouaithe qu'i' y'ait ieu des suggestchions avaû l's années d'pis la tchête dé l'Unnion Soviétique qué Léninne dév'thait êt' à la fîn entèrré s'lon san d'si.
Liste des pays du monde

Né v'chîn eune liste des pays du monde:

## D'aut's pays et tèrritouaithes
* Bailliage dé Guernési
* Bailliage dé Jèrri
* Angliétèrre
* Anguilla
* Antarctique
* Antilles des Pays Bas
* Aruba
* Bèrmude
* Dgibrâltar
* Dguyane Française
* Êcosse
* Galles
* Groenland/Greenland
* Guadéloupe
* Guam
* Hong Kong
* Île Bouvet
* Île dé Norfolk
* Île dé Noué
* Île d'Rêunion
* Îles Cocos
* Îles Cook
* Îles dé Cayman
* Îles dé Heard et McDonald
* Îles dé Pitcairn
* Îles Faeroe
* Îles Falkland
* Îles Turks et Caicos
* Îles Vièrges Britanniques
* Îles Vièrges d's Êtats Unnis
* Irlande du Nord
* Macao
* Martinique
* Mayotte
* Mêrriennes du Nord
* Montsèrrat
* Niue
* Nouvelle Calédonnie
* Palestîn
* Polynésie Française
* P'tites Îles d's Êtats Unnis
* Sahara du Vouêt
* Saint Helena, Ascension et Tristan da Cunha
* Saint-Pièrre et Miquelon
* Samoa Améthitchain 
* South Georgia et l's Îles South Sandwich 
* Svalbard et Jan Mayen 
* Tèrritouaithe Britannique d'l'Ochéan Îndgien 
* Tèrritouaithes Français du Sud 
* Tokelau
* Wallis et Futuna

## Viyiz étout
* Géographie
* Êtat
* Liste des capitales
Cannada

L**'Cannada** est un pays en Améthique du Nord. Ch'est iun des membres du Commonwealth. Ch'est l'deuxième pus grand pays du monde par tèrrain, mais n'est pon hardi apeuplyi.

## Les provînches et tèrritouaithes du Cannada

Provînches:
* Albèrta
* Île du Prînce Êdouard
* Nouvieau Brunswick
* Ontario
* Saskatchéouan
* Colombie Britannique
* Manitoba
* Nouvelle Êcosse
* Tchubec
* Tèrre-Neuve

Tèrritouaithes:
* Territouaithes du Nord-Vouêt
* Territouaithe du Yukon
* Nunavut

## Histouaithe

Lé nom *Cannada* veint d'un mot d'eune langue des Huthons-Irotchais tchi veurt dithe *village*. Ch'est en tchi l'habitants explyitchîtent à Jacques Cartier coumme tchi aller à la Ville dé Tchubec - i' prînt l'mot pouor tout l'tèrritouaithe.

Cannada a 'té habité d'pis 10,000 ans. Les preunmié v'nus d'l'Ûrope 'tait les Vikings tchi laîssîtent des êqu'sîns d'bâtisses ès côtes. En 1497, il est probabl'ye qué Jean Cabot arrivit en Tèrre-Neuve, épis Jacques Cartier explôrit l'pays en 1534 et Samuel de Champlain en 1603. Les preunmié colonnistes Ûropéens pèrmanents 'taient des Français en 1604. Des colonnies Britanniques et Françaises fûtent fondées et v'là tch'êtibotchait du hèrtchîn entré les deux pays. La France cédit la Nouvelle Êcosse au Rouoyaume Unni en 1713, épis toute la Nouvelle France en 1763.

Quand l's Êtats Unnis d'Améthique dêcliathîtent lus îndépendence, la dgèrre tchi siévit cachit un tas d'gens louoyaux à la Couronne au Cannada. Tchiques colonnies fûtent fondées et r'organnîsées dans l'Améthique du Nord Britannique jusqu'en 1867 quand eune conféthence dé politiciens Cannadgiens accordit la criâtion d'eune *confédéthâtion Cannadgienne*. La Donminnion d'Cannada fut grée. En 1919, l'Cannada d'vînt un membre d'la Ligue des Nâtions, et en 1926 la Conféthence Împériale accordit l'gouvèrnément dé sé ès Donminnions. L'Cannada appouaintit san preunmié ambassadeu en 1927 (ès Êtats Unnis). La citouoyenneté Cannadgienne fut êtablyie en 1947, et en 1982 l'Rouoyaume Unni r'nonchit l'pouvé d'changi la constitution Cannadgienne (tch'il avait gardé car les provînces n'lus accordaient pon au temps pâssé tchi qui dév'thait aver chu pouvé-là).

La Tèrre-Neuve jouaingnit l'Cannada en 1949. Lé Tchubec a deux fais voté sus la tchestchion d'aver pus d'îndépendence (en 1980 et 1995).

## Politique

Lé Cannada est eune fédéthâtion et un rouoyaume. Ch'est eune démocratie parlémentaithe et eune monarchie constitutionnelle. La Reine Lîzabé II est la Reine du Cannada, et l'chef d'êtat de facto est l'Gouvèrneux-Génétha, appouainté par la Couronne s'lon la d'mande du Preunmié Minnistre.

## Tchultuthe

### Langues
Lé Cannada a deux langues officielles, l'Angliais et l'Français, et un tas d'aut's langues pâlées par les *preunmié nâtions* et d's înmigrés.

### Sŷmboles
La couleu Cannadgienne - rouoge et blianche auve eune fielle d'êrabl'ye - fut haûlîndgie pouor la preunmié fais officiellement en 1965.

Lé diton officiel du pays est *a mari usque ad mare* ("d'la mé à la mé" en Latîn) tchi veint du Sieaume 72.

### Sport
Lé hockey sus gliaiche est un sport nâtionna.

## Géographie
* Montangnes Rotcheuses

## Viyiz étout
* Sitho d'êrabl'ye
Lettonnie

La **Lettonnie** est un pays en Ûrope. Ch'est iun des membres dé l'Unnion Ûropéenne.

Ch'est iun des Pays Baltiques au bord d'la Mé Baltique.

Lé parlément Letton a nom *Saiema*. Y'a eune chambre dans l'assembliée auve 100 membres êlus touos les quatre ans. Lé Président du pays est êlu par lé parlément.

Au  lé pays fut contchéthi par des c'valièrs Allémands. Au  la Polongne et la Suède otchupaient l'pays, épis au  la Russie încorpouothit la Lettonnie dans s'n empithe. Les seigneurs Allémands continnuaient en chèrge du tèrrain et d'l'êcononmie et l'Allémand restit eune langue prîncipale.

À la siette d'la Révolution Russe la Lettonnie dêcliathit s'n îndépendence lé dgiêx-huit d'Novembre 1918. Eune républyique parlémentaithe enduthit jusqu'en 1934 quand l'preunmié minnistre Kārlis Ulmanis lanchit un co d'êtat et gouvèrnit s'lon un régînme populiste et autoritaithe jusqu'à l'învâsion Soviétique en 1940. D's êlections fraudées fûtent prîntent pliaiche et un gouvèrnément d'poupettes démandit l'încorpouothâtion du pays dans l'Unnion Soviétique.

À la tchête d'l'Unnion Soviétique, la Lettonnie r'dêcliathit s'n îndépendence lé vîngt-tch'iun d'Août 1991.

En 2004 la Lettonnie d'vînt un membre d'l'Unnion Ûropéenne et d'l'OTAN.

## Viyiz étout